
 15.6.2012
 BG
 Официален вестник на Европейския съюз
 L 154/20
 РЕГЛАМЕНТ ЗА ИЗПЪЛНЕНИЕ (ЕС) No 506/2012 НА КОМИСИЯТА
 от 14 юни 2012 година
 за вписване на название в регистъра на защитените наименования за произход и защитените географски указания (Kraški pršut (ЗГУ)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
 като има предвид, че:
 (1)
 В съответствие с член 6, параграф 2, първа алинея и по силата на член 17, параграф 2 от Регламент (ЕО) No 510/2006 заявката за регистрация на названието „Kraški pršut“, подадена от Словения, бе публикувана в Официален вестник на Европейския съюз
 (2).
 (2)
 На 29 март 2010 г. Комисията получи мотивирано възражение от Италия по член 7 от Регламент (ЕО) No 510/2006, обосновано с член 7, параграф 3, букви а) и в) от Регламент (ЕО) No 510/2006. С писмо от 14 юни 2010 г. Комисията покани заинтересованите страни да проведат необходимите консултации.
 (3)
 В срок от шест месеца бе постигнато споразумение между Словения и Италия, за което Комисията бе уведомена на 9 ноември 2010 г. и което включваше изменения на първоначалната спецификация, по-специално заличаване на името на село Štanjel.
 (4)
 Това заличаване засяга определения географски район и затова не може да се счита за минимално.
 (5)
 В съответствие с член 7, параграф 5, втора алинея от Регламент (ЕО) No 510/2006 Комисията следва да повтори проучването, предвидено в член 6, параграф 1 от същия регламент.
 (6)
 В тази връзка заявката за регистрация на названието „Kraški pršut“, изменена в резултат на постигнатото споразумение между Словения и Италия, бе публикувана повторно в Официален вестник на Европейския съюз
 (3).
 (7)
 Тъй като Комисията не е получила никакви възражения съгласно член 7 от Регламент (ЕО) No 510/2006, названието следва да се регистрира,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се названието, посочено в приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 юни 2012 година.
 За Комисията
 Председател
 José Manuel BARROSO
 (1) ОВ L 93, 31.3.2006 г., стр. 12.
 (2) ОВ C 235, 30.9.2009 г., стр. 32.
 (3) ОВ C 284, 28.9.2011 г., стр. 25.
 ПРИЛОЖЕНИЕ
 Предназначени за консумация от човека земеделски продукти, посочени в приложение I към Договора:
 Клас 1.2. Месни продукти (варени, осолени, пушени и др.)
 СЛОВЕНИЯ
 Kraški pršut (ЗГУ)
 